Diari Oficial de la Generalitat Valenciana


Sumari del DOGV 3868, del 31-10-2000 (2000/8615)

ORDRE de 23 de octubre de 2000, de la conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers amb automòbils de turisme, de l'Àrea de prestació conjunta de València.
-------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/10/23/(3)/dof/vci/html**

### Dades del document

Número de DOGV
:   3868

Data del DOGV
:   31-10-2000

Secció del DOGV
:   I. DISPOSICIONS GENERALS

Número del document
:   2000/8615


Data del document
:   23-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * València
    * transport per carretera
    * transport de viatgers
    * taxi
    * tarifa de viatgers
    * legislació

ORDRE de 23 de octubre de 2000, de la conselleria d'Obres Públiques, Urbanisme i Transports, per la qual es modifiquen les tarifes dels serveis de transport públic de viatgers amb automòbils de turisme, de l'Àrea de prestació conjunta de València. [2000/X8615]
  
L'Ordre de 29 d'abril de 1986, de la Conselleria d'Obres Públiques, Urbanisme i Transports, establí el règim tarifari i les seues condicions d'aplicació per als serveis de transport públic de viatgers amb automòbils de turisme de l'Àrea de prestació Conjunta de València. Les tarifes corresponents s'han anat fixant i actualitzant successivament mitjançant les oportunes ordres de la Conselleria.
  
L'Ordre de 5 de gener de 2000, de la Conselleria d'Obres Públiques, Urbanisme i Transports, per la qual s'elevaren les tarifes dels serveis de transport públic de viatgers amb automòbils de turisme en l'Àrea de València determinà les tarifes corresponents al 2000 i el 2001, les quals foren quantificades tenint en compte el manteniment dels ingressos globals del sector i la previsió de l'índex de preus.
  
Les dites quantificacions tarifàries establides per al 2000 i el 2001 responien a les normals previsions en l'evolució dels factors econòmics que s'han de tindre en compte per a la determinació els costos. No obstant això, en els últims mesos s'ha produït un excepcional i imprevisible increment d'alguns dels citats factors, amb la consegüent i la inesperada repercussió en la despesa necessària per a la prestació del servei, la qual cosa suposa un sobrecost que els prestadors del servei han d'afrontar, a saber: un molt elevat increment tant de les quantitats que s'han d'abonar a les companyies d'assegurances com del preu dels combustibles, especialment del gasoil.
  
Això fa necessari un replantejament de les quanties percebudes pel servei del taxi, i s'estableix un increment del 4,17%, que resulta de la suma del percentatge estimat de revisió fins a setembre de l'any en curs (2,76%) i del percentatge estimat d'increment fins al mes de març de l'any 2001 (1,41%).
  
Per tot això, tenint en compte els informes realitzats pel mateix sector i els ajuntaments pertanyents a l'àrea, després de l'informe previ de la Comissió de preus de la Generalitat Valenciana, l'article 13 de l'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers amb automòbils de turisme i allò que s'ha preceptuat en l'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article 1
  
Des de l'entrada en vigor de la present ordre fins a l'acabament del 2000 i durant tot el 2001, els serveis de transport públic de viatgers amb automòbils de turisme de l'Àrea de Prestació Conjunta de València, que es realitzen o transcórreguen en l'àmbit territorial de l'àrea, es regiran, per les següents tarifes, IVA inclòs:
  
Baixada de bandera 160 pesetas (0,96 euros)
  
Tarifa 1
  
Preu per km recorregut 101 pesetas (0,60 euros)
  
Preu per hora d'espera 185 pesetas (11,14 euros)
  
Tarifa 2
  
Preu per km recorregut 117 pesetas (0,70 euros)
  
Preu per hora d'espera 2.140 pesetas (12,86 euros)
  
Tarifa 3
  
Preu per rm recorregut 131 pesetas (0,78 euros)
  
Preu per hora d'espera 2.385 pesetas (14,33 euros)
  
Suplement per serveis amb origen
  
a l'aeroport de Manises
  
Per al 2000 i el 2001 375 pesetas (2,25 euros)
  
Mínim de percepció 400 pesetas (2,40 euros)
  
Article 2
  
1. Es considera horari diürn el comprés entre les 06.00 hores i les 22.00 hores del mateix dia.
  
2. Es considera horari nocturn el comprés entre les 22.00 hores d'un dia i les 06.00 hores del dia següent
  
3. Les tarifes assenyalades en l'article primer seran d'aplicació de la manera següent:
  
Zona A:
  
- En dia laboral i horari diürn s'aplica la tarifa 1.
  
- En dia laboral i horari nocturn s'aplica la tarifa 2.
  
- En dissabtes i festius, tant en horari diürn com a nocturn, s'aplica la tarifa 2.
  
Zona B:
  
- En dia laboral i horari diürn s'aplica la tarifa 2.
  
- En dia laboral i horari nocturn s'aplica la tarifa 3.
  
- En dissabtes i festius, tant en horari diürn com a nocturn, s'aplica la tarifa 3.
  
A l'efecte, tindran la consideració de festius en l'Àrea de Prestació Conjunta de València, els dies que hagen sigut declarats com a tals per a la ciutat de València en allò que resta del 2000, i durant tot el 2001, així com també els dies 17 i 18 de març i 24 i 31 de desembre.
  
Article 3
  
Els conductors dels vehicles facilitaran als clients canvi fins a 2.000 PTA.
  
Si el canvi que s'ha de tornar fora superior a 2.000 PTA., el conductor tindrà dret a continuar amb el taxímetre en marxa fins que se li proporcione l'import del servei o bitllet de 2.000 PTA.
  
Article 4
  
En tots els vehicles de l'Àrea de Prestació Conjunta de València, s'haurà de portar de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present ordre, s'aplicaran segons les condicions establides en l'Ordre de 29 d'abril de 1986, de la Conselleria d'Obres Públiques, Urbanisme i Transports, a excepció que hagen sigut modificades per aquesta ordre.
  
Article 6
  
Les presents tarifes únicament podran percebre's una vegada estiguen introduïdes en el taxímetre, i no es podran en cap cas cap complement addicional a l'import que marque el taxímetre, excepte, si és procedent, el suplement dels serveis amb origen a l'aeroport i la quantia establida com a mínima percepció.
  
Article 7
  
La quantitat establida com a mínim de percepció es podrà cobrar quan, en finalitzar el servei, la quantia que marque el taxímetre siga inferior a aquesta.
  
DISPOSICIONS FINALS
  
Primera
  
La Direcció General de Transports podrà establir les mesures oportunes amb vista a l'aplicació, la interpretació i el desenvolupament del contingut de la present ordre.
  
Segona
  
Queda derogada l'Ordre de 5 de gener de 2000, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers amb automòbils de turisme, de l'Àrea de Prestació Conjunta de València.
  
Tercera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 23 d'octubre de 2000
  
El conseller d'Obres Públiques, Urbanisme i Transports,


Còpia Permalink ELI